Ο **Μαχίντα Ραγιαπάκσε** (και *Ρατζαπάκσα*, *Percy Mahendra 'Mahinda' Rajapaksa*, στα σινγκαλέζικα: මහින්ද රාජපක්ෂ, maˈhində ˈraːɟəˌpakʂə, 18 Νοεμβρίου 1945 - ) είναι δικηγόρος και ο έκτος Πρόεδρος της Σρι Λάνκα από τις 19 Νοεμβρίου 2005 ως τις 9 Ιανουαρίου 2015. Επανεξελέγη τον Ιανουάριο του 2010 και στις 19 Νοεμβρίου 2010 ορκίστηκε για δεύτερη συνεχή θητεία στο προεδρικό αξίωμα. Επίσης, ήταν πρωθυπουργός από το 2004 ως το 2005 και ξανά από τις 26 Οκτωβρίου 2018 έως τις 15 Δεκεμβρίου 2018 και από τις 21 Νοεμβρίου 2019 έως την παραίτησή του στις 9 Μαΐου 2022.

Απέκτησε ντοκτορά στις νομικές επιστήμες από το πανεπιστήμιο του Κολόμπο τον Σεπτέμβριο του 2009. 

Ο Ραγιαπάκσε επεχείρησε να γίνει πρωθυπουργός, μετά τις βουλευτικές εκλογές του 2015. Ο ίδιος εξελέγη βουλευτής στην περιφέρεια Κουρουνεγκάλα, αν και ο συνασπισμός του οποίου ηγήθηκε υπέστη ήττα.

Στις 26 Σεπτεμβρίου 2018 ο πρόεδρος Μαϊθριπάλα Σιρισένα τον διόρισε πρωθυπουργό μετά την αποχώρηση του Ενωμένου Συνασπισμού Ελευθερίας του Λαού από την κυβέρνηση ενότητας. Ο κάτοχος της πρωθυπουργίας Ρανίλ Γουικρεμεσίνγκε αρνήθηκε να δεχθεί την απομάκρυνσή του από το αξίωμα, δηλώνοντας ότι ήταν αντισυνταγματική, με αποτέλεσμα να ξεσπάσει συνταγματική κρίση.

Καριέρα
-------

Γεννήθηκε στη Γουιρκατίγια της νότιας επαρχίας Χαμπαντότα, στις 18 Νοεμβρίου 1945 και παντρεύτηκε τη Σιράνθι Ραγιαπάκσα, με την οποία απέκτησε 3 γιους. Ακολούθησε σπουδές στο κολέγιο του Ρίτσμοντ στο Γκάλλε της Σρι Λάνκα και έπειτα στα κολέγια Ναλάντα και Θέρσνταν, στο Κολόμπο. Αργότερα σπούδασε νομικά στο πανεπιστήμιο της χώρας του και το 1977 ορκίστηκε γενικός εισαγγελέας. Νωρίτερα, το 1970, εξελέγη βουλευτής σε ηλικία 24 ετών με το Κόμμα Ελευθερίας της Σρι Λάνκα. Ήταν ο νεότερος εκλεγμένος βουλευτής στο κοινοβούλιο της χώρας. Το 1994 έγινε υπουργός Εργασίας, μέχρι το 1997 οπότε ανέλαβε στο υπουργείο Αλιείας και Υδάτινων Πόρων. Έπειτα από την ήττα της Συμμαχίας του Λαού στις εκλογές του 2001, ο Ραγιαπάκσα διορίστηκε Αρχηγός της Αντιπολίτευσης, το 2002.

Έπειτα από τις βουλευτικές εκλογές του 2004, στις οποίες κέρδισε ο Ενωμένος Συνασπισμός για την Ελευθερία του Λαού, ο Ραγιαπάκσα έγινε ο 13ος πρωθυπουργός της χώρας, από τις 6 Απριλίου 2004 μέχρι τις 19 Νοεμβρίου 2005. Στις προεδρικές εκλογές, στις 17 Νοεμβρίου 2005, ο Ραγιαπάκσα εξελέγη Πρόεδρος με 50,3% των ψήφων, νικώντας το Ράνιλ Γουεκρεμεσίγκε, ηγέτη του Ενωμένου Εθνικού Κόμματος, με διαφορά 190.000 ψήφων. Ο Ραγιαπάκσε ορκίστηκε πρόεδρος στις 19 Νοεμβρίου 2005. Το υπουργικό του συμβούλιο πέτυχε να μπει στο βιβλίο των ρεκόρ Γκίνες, καθώς η κυβέρνησή του, με 52 μέλη, έγινε το μεγαλύτερο υπουργικό συμβούλιο στον κόσμο.

Επανεκλογή 2010
---------------

Επανεξελέγη πρόεδρος για δεύτερη συνεχή θητεία στις πρώτες προεδρικές εκλογές από τον τερματισμό του εμφυλίου πολέμου, οι οποίες διεξήχθησαν στις 26 Ιανουαρίου 2010. Ο Ρατζαπάκσα έλαβε ποσοστό 57,88% έναντι 40,15% για τον αντίπαλό του, Σαράτ Φονσέκα. Ο τελευταίος αρνήθηκε να δεχτεί τα αποτελέσματα και απείλησε με προσφυγή στο δικαστήριο.

Εκλογές 2015
------------

Ο Ρατζαπάκσα ηττήθηκε στις προεδρικές εκλογές του 2015 καθώς συγκέντρωσε ποσοστό 47,58%. Πρόεδρος με 51,2% εξελέγη ο Μαϊθριπάλα Σιρισένα. Μετά την παραδοχή της ήττας του στις εκλογές, ο Ραγιαπάκσε εγκατέλειψε το Προεδρικό Μέγαρο (Temple Trees) νωρίς το πρωί της 9ης Ιανουαρίου 2015.

Συνταγματική κρίση 2018
-----------------------

Τον Οκτώβριο του 2018 ο πρόεδρος Σιρισένα διόρισε τον Ραγιαπάκσε στην πρωθυπουργία, προκαλώντας συνταγματική κρίση, καθώς δεν απάλλαξε πρώτα από τα καθήκοντά του τον από το 2015 πρωθυπουργό Ρανίλ Γουικρεμεσίνγκε. Αποτέλεσμα ήταν η χώρα να έχει ταυτόχρονα δύο πρωθυπουργούς. Ο Σιρισένα αποφάσισε να διαλύσει το Κοινοβούλιο και να προκηρύξει πρόωρες εκλογές. Ωστόσο, με εντολή του Ανωτάτου Δικαστηρίου στις 14 Νοεμβρίου το Κοινοβούλιο συνήλθε σε συνεδρίαση και ενέκρινε πρόταση μομφής εναντίον του Ραγιαπάκσε.  Στις 11 Νοεμβρίου 2018 ο Ραγιαπάκσε αποχώρησε από το SLFP του Σιρισένα και προσχώρησε στο νεοσύστατο SLPP.

Στις 13 Δεκεμβρίου 2018 το Ανώτατο Δικαστήριο αποφάνθηκε ότι η απόφαση του προέδρου Σιρισένα να διαλύσει το κοινοβούλιο 20 μήνες πριν τον τερματισμό της θητείας του ήταν αντισυνταγματική. Λίγες ημέρες αργότερα, στις 15 Δεκεμβρίου, ο Ραγιαπάκσε παραιτήθηκε από πρωθυπουργός.

### Αρχηγός της αντιπολίτευσης

Στις 18 Δεκεμβρίου 2018 ο Πρόεδρος του Κοινοβουλίου, Καρού Τζαχασουρίγια, ανακοίνωσε ότι ο Μαχίντα διορίστηκε ως Ηγέτης της Αντιπολίτευσης, με την UPFA να προσχωρεί στα έδρανα της αντιπολίτευσης στη Βουλή. Αντικατέστησε τον Ρ. Σαμπάνθαν, ο οποίος ήταν ο ηγέτης της Εθνικής Συμμαχίας Ταμίλ.

### Πρωθυπουργός (2019-2022)

Η οικογένεια Rajapaksa ανέκτησε την εξουσία στις εκλογές του Νοεμβρίου προεδρικές εκλογές του 2019, όταν ο μικρότερος αδερφός του και πρώην αρχηγός άμυνας εν καιρώ πολέμου Γκοταμπάγια Ραγιαπάκσε κέρδισε τις εκλογές και ορκίστηκε νέος Πρόεδρος της Σρι Λάνκα. Η εξουσία τους παγιώθηκε έπειτα από τη νίκη τους στις βουλευτικές εκλογές τον Αύγουστο του 2020. Το πολιτικό κόμμα της οικογένειας, Λαϊκό Μέτωπο της Σρι Λάνκα (SLPP) κέρδισε σαρωτική νίκη και καθαρή αυτοδυναμία στο κοινοβούλιο. Πέντε μέλη της οικογένειας Ραγιαπάκσε κέρδισαν έδρα. Νέος πρωθυπουργός έγινε ο Μαχίντα Ραγιαπάκσε.

Η οικογένεια του Μαχίντα στοχοποιήθηκε μαζί με ολόκληρη την οικογένεια Rajapaksa κατά τις διαδηλώσεις της Σρι Λάνκα το 2022, καθώς η κακοδιαχείριση και η διαφθορά τους θεωρήθηκαν αίτια για την καταστροφή της οικονομίας της Σρι Λάνκα, προκαλώντας την οικονομική κρίση που έκανε τη Σρι Λάνκα να εισέλθει σε κρατική χρεοκοπία για πρώτη φορά στην ιστορία από την ανεξαρτησία.  Ο Μαχίντα αποκαλούνταν Myna από τους διαδηλωτές που δημιούργησαν το χώρο διαδηλώσεων MynaGoGama έξω από την επίσημη κατοικία του.

Στις 3 Μαΐου 2022 οι ηγέτες της αντιπολίτευσης κήρυξαν πρόταση μομφής κατά του Ραγιαπάκσε και της κυβέρνησής του, σε μια απόπειρα να τον ανατρέψουν από πρωθυπουργό.

Στις 9 Μαΐου 2022 οπαδοί του Ραγιαπάκσε μεταφέρθηκαν στην κατοικία του με λεωφορεία, στους οποίους απευθύνθηκε τότε ο Ραγιαπάκσε. Οι θιασώτες του στη συνέχεια οπλίστηκαν με σιδερένιες ράβδους και επιτέθηκαν σε άοπλους διαδηλωτές κοντά στο Τεμπλ Τριζ (Temple Trees) και κατέστρεψαν το MynaGoGama. Οι πιστοί στον πρωθυπουργό ταξίδεψαν στη συνέχεια στο Galle Face όπου επιτέθηκαν σε διαδηλωτές και έκαψαν τις σκηνές. Τα γεγονότα αυτά είχαν ως αποτέλεσμα να κλιμακωθούν οι διαδηλώσεις και να υποβάλει παραίτηση ο πρωθυπουργός την ίδια ημέρα.

Εξωτερικοί σύνδεσμοι
--------------------

* Ιστοσελίδα του πολιτικού

Παραπομπές
----------

1. ↑  «Encyclopædia Britannica» (Αγγλικά) biography/Mahinda-Rajapakse. Ανακτήθηκε στις 9  Οκτωβρίου 2017.
2. ↑  (Γερμανικά) *Εγκυκλοπαίδεια Μπρόκχαους*. rajapaksa-mahinda. Ανακτήθηκε στις 9  Οκτωβρίου 2017.
3. ↑  *GeneaStar*. rajapaksema.
4. 1 2  Ανακτήθηκε στις 4  Απριλίου 2022.
5. ↑  gota.lk.
6. ↑  www.parliament.lk/members-of-parliament/directory-of-members. Ανακτήθηκε στις 29  Ιουλίου 2018.
7. 1 2 3  «LIST OF CABINET MINISTERS». (Αγγλικά) Ανακτήθηκε στις 22  Ιουλίου 2021.
8. ↑  Ανακτήθηκε στις 19  Ιουνίου 2022.
9. ↑  (Κινεζικά) Ministry of Education of the People's Republic of China. www.moe.gov.cn/s78/A22/xwb\_left/moe\_829/201802/t20180228\_328136.html. Ανακτήθηκε στις 11  Απριλίου 2019.
10. ↑  *Ρωσικό Πανεπιστήμιο της Φιλίας των Λαών*.
11. ↑  «Prime Minister Mahinda Rajapaksa resigns». *NewsWire* (στα Αγγλικά). 9 Μαΐου 2022. Ανακτήθηκε στις 9 Μαΐου 2022.
12. ↑  «Sri Lanka : Sri Lanka President and defence secretary conferred honorary doctorates». Αρχειοθετήθηκε από το πρωτότυπο στις 10 Απριλίου 2010. Ανακτήθηκε στις 27 Ιανουαρίου 2010.
13. ↑  «Sri Lanka election: Mahinda Rajapaksa concedes he is unlikely to be PM». *The Guardian*. 18 Αυγούστου 2015. ISSN 0261-3077.. Ανακτήθηκε στις 2 Σεπτεμβρίου 2015.
14. ↑  *President's Fund of Sri Lanka*, Προφίλ του προέδρου Αρχειοθετήθηκε 2007-07-04 στο Wayback Machine.
15. ↑  When Mahinda became the youngest MP Αρχειοθετήθηκε 2007-09-30 στο Wayback Machine. Thilakarathne, Indeewara, *The Sunday Observer*
16. ↑  «Hardliner wins Sri Lanka election». BBC News. 18 Νοεμβρίου 2005. .
17. ↑  by-a-government Most cabinet ministers appointed by a government[*νεκρός σύνδεσμος*], ιστότοπος των Παγκόσμιων Ρεκόρ Γκίνες, ανάκτηση 6-12-2013.
18. ↑  Καθημερινή[*νεκρός σύνδεσμος*], Σρι Λάνκα: Προβάδισμα στις εκλογές για τον Ρατζαπάκσε, 27 Ιανουαρίου 2010
19. ↑  «Fonseka rejects Sri Lanka election win for Rajapaksa». *BBC*. 27 Ιανουαρίου 2010.. Ανακτήθηκε στις 27 Ιανουαρίου 2010.
20. ↑  Ben, Doherty; Munk, David (9-1-2015). «Sri Lanka election: president Mahinda Rajapaksa concedes defeat - live». *The Guardian*. .
21. ↑  «Parliament meets tomorrow: Speaker». *Daily Mirror* (στα Αγγλικά). Ανακτήθηκε στις 14 Νοεμβρίου 2018.
22. ↑  «Lanka crisis: Rajapaksa ends association with Sirisena's party, joins newly-formed SLPP». The Times of India. 11 Νοεμβρίου 2018.. Ανακτήθηκε στις 22 Νοεμβρίου 2018.
23. ↑  Abi-Habib, Maria; Bastians, Dharisha (2018-12-14). «Sri Lanka's Disputed Prime Minister Will Step Down».. Ανακτήθηκε στις 2018-12-16.
24. ↑  «MR appointed as Opposition Leader». *www.dailymirror.lk*.
25. ↑  «Sri Lanka's ruling party calls an election, hoping for a landslide». *The Economist*. 2020-03-05. .
26. ↑  «Gotabaya Rajapaksa Wins Sri Lanka Presidential Election». *The New York Times*.. Ανακτήθηκε στις 2021-12-11.
27. ↑  Inside Story. «Mahinda Rajapaksa sworn in as Sri Lanka's PM after record victory | Elections News». Al Jazeera. Ανακτήθηκε στις 11 Δεκεμβρίου 2021.
28. ↑  «A Powerful Dynasty Bankrupted Sri Lanka in Just 30 Months» (στα αγγλικά). *Bloomberg.com*. 2022-04-27.. Ανακτήθηκε στις 2022-05-09.
29. ↑  Ishak, Natasha (2022-04-30). «Can Sri Lanka dig itself out of a $50 billion debt?» (στα αγγλικά). *Vox*.. Ανακτήθηκε στις 2022-05-09.
30. ↑  «Sri Lanka court orders removal of Mynagogama site if protest doesn't remain peaceful».. Ανακτήθηκε στις 2022-05-09.
31. ↑  «Sri Lanka opposition declares no confidence in government». ABC News. 3 Μαΐου 2022.
32. ↑  Colombo, Reuters in (2022-05-09). «Sri Lanka's ruling party supporters storm protest site in Colombo» (στα αγγλικά). *the Guardian*.. Ανακτήθηκε στις 2022-05-09.
33. ↑  «'Goons, thugs': Ex-Sri Lanka cricketers slam Rajapaksas after Colombo clashes» (στα αγγλικά). *Hindustan Times*. 2022-05-09.. Ανακτήθηκε στις 2022-05-09.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1889541
* LCCN: n2005210699
* ISNI: 0000 0001 2019 7478
* GND: 1012535088

 |

 |